open-index/open-wikipedia-markdown huggingface dataset:
Σαχίντ Αχάντ

Ο **Σαχίντ Αχάντ** (βεγγαλικά: শহীদ আখন্দ, γεννήθηκε το 1935), είναι συγγραφέας και μυθιστοριογράφος της Βεγγαλικής λογοτεχνίας. Ζει στο Μπαγκλαντές, και είναι τυφλός εδώ και μερικά χρόνια. Έχει 3 κόρες και 1 γιο.

## Έργα

### Μυθιστορήματα

* Panna Holo Sobuj (1964)
* Pakhir Gaan Boner Chhaya (Τα τραγούδια των πουλιών Αποχρώσεις Δάσους, 1970)
* Dudondo Shanti (Στιγμές γαλήνης, 1971)
* Ekoda Ek Bosonte (Μόλις την Άνοιξη, 1984)
* Shei Pakhi (Αυτό Το Πουλί, 1986)
* Apon Sourav (Δικό Του Άρωμα, 1986)
* Kokhon Ke Jane (Ποιος Ξέρει Πότε, 1995)

Κατηγορία:Μπανγκλαντεσιανοί συγγραφείς
Εθνικό πένθος

[thumb|right|Η [Σημαία της Φινλανδίας κυματίζει μεσίστια σε ένδειξη πένθους.]]
Το **Εθνικό πένθος** είναι όρος που περιγράφει την ένδειξη πένθους που προέρχεται από την θλίψη και λύπη για κάποιο δυστυχές γεγονός και κηρύσσεται επισήμως από τις κυβερνήσεις κρατών. Μπορεί να προέλθει από τον θάνατο πολλών ανθρώπων έπειτα από μια φυσική καταστροφή, ένα τρομοκρατικό χτύπημα ή κάποιο άλλο πολύνεκρο δυστυχές γεγονός, όπως επίσης και από το γεγονός θανάτου ενός ιδιαίτερα σημαντικού ανθρώπου για ένα έθνος ή λαό. Χαρακτηρίζεται από πένθος που επιφέρει και μνημονικές δραστηριότητες που παρατηρούνται στην πλειοψηφία του πληθυσμού μιας χώρας. 

Κατά την διάρκεια του σε ορισμένες περιπτώσεις αποφασίζεται το κλείσιμο δημοσίων υπηρεσιών και σχολείων, η ανάρτηση των σημαιών μεσίστια και άλλες συμβολικές κινήσεις. Παρόμοια εκδήλωση πένθους μικρότερης διάρκειας είναι η τήρηση ενός λεπτού σιγής σε διάφορες συναθροίσεις και συγκεντρώσεις κόσμου.

## Ελλάδα

Στην Ελλάδα έχει κηρυχθεί επισήμως από την εκάστοτε πολιτική ηγεσία της χώρας ανά τα χρόνια εθνικό πένθος για κάποιο χρονικό διάστημα. 

## Δείτε επίσης
* Πένθος

## Παραπομπές


Κατηγορία:Ταφικά έθιμα
Ιωάννης Δερμιτζάκης (Δερμιτζογιάννης)

Ο **Ιωάννης Δερμιτζάκης** (**Δερμιτζογιάννης**) (1907 -1984) ήταν δεξιοτέχνης του βιολιού και της λύρας από την Κρήτη.

## Βιογραφικό
Ο Ιωάννης Δερμιτζάκης γεννήθηκε το 1907 στη Μαρωνία, χωριό Επαρχίας Σητείας στον Νομό Λασιθίου της Κρήτης. Όταν ήταν μαθητής στο γυμνάσιο έμαθε μαντολίνο και θιαμπόλι (κρητικό πνευστό) ενώ αργότερα, αφού τελείωσε τις σπουδές του και εγκαταστάθηκε στο Ηράκλειο, έμαθε βιολί. Υπηρέτησε τη στρατιωτική του θητεία ως λοχίας πυροβολικού στη Σούδα και στη συνέχεια κατατάχθηκε στην Αστυνομία Πόλεων όπου υπηρέτησε τέσσερα χρόνια. Συμμετείχε στη σύλληψη του λήσταρχου Καραθανάση, που ήταν ένας από τους δράστες της απόπειρας δολοφονίας του Ελευθερίου Βενιζέλου. Αργότερα εγκαταστάθηκε στη Σητεία, όπου και τελειοποίησε τις μουσικές του δεξιότητες στο βιολί, τη λύρα και την κιθάρα και διατηρούσε δισκοπωλείο. 

Από το 1950 μέχρι το 1980 εξέδωσε τέσσερα βιβλία με μαντινάδες και περίπου 150 δίσκους. Στη δισκογραφία εμφανίστηκε πρώτη φορά το 1953 με δυο δίσκους. Το πρώτο βιβλίο του με τίτλο «Κρητικές Μαντινάδες», που περιελάμβανε 800 μαντινάδες, εκδόθηκε το 1953. Ακολούθησαν άλλα δύο το 1963 και το 1968. Το τελευταίο, που είχε τον τίτλο «Φιλοσοφία της ζωής» εκδόθηκε το 1979. Συνολικά συνέθεσε πάνω από 20.000 μαντινάδες με ποικίλη θεματολογία (ιστορία, πολιτική, λαογραφία, έρωτας, σάτιρα, διδαχή). 

## Παραπομπές


Κατηγορία:Κρητικοί μουσικοί
Κατηγορία:Έλληνες λυράρηδες κρητικής λύρας
Πρωτάθλημα ποδοσφαίρου Λιβερίας

Το **Πρώτη Κατηγορία Λιβερίας** (αγγλικά: *Liberian First Division*) αποτελεί την ανώτατη εθνική κατηγορία στο σύστημα ποδοσφαιρικών πρωταθλημάτων Λιβερίας. Υπεύθυνη για τη διεξαγωγή της διοργάνωσης είναι η Ποδοσφαιρική Ομοσπονδία Λιβερίας.

## Ιστορία
Το πρωτάθλημα δημιουργήθηκε το 1956.

## Παραπομπές


## Εξωτερικοί σύνδεσμοι
* 

Γκανα
Κατηγορία:Ποδόσφαιρο στη Λιβερία
Όθων Β΄ ο Μέλας

Ο **Όθων Β΄ ο μέλας** (,  - 18 Φεβρουαρίου 1126) από τον Οίκο των Πρεμυσλιδών ήταν πρίγκιπας τού Ολομόουτς (1107-26) και τού Μπρνο (1123-26).

## Βιογραφία
Ήταν ο δευτερότοκος γιος τού Όθωνα Α΄ πρίγκιπα τού Ολομόουτς και της Ευφημίας των Αρπάντ, κόρης τού Μπέλα Α΄ της Ουγγαρίας.

Ο πατέρας του είχε κληρονομήσει από το 1055 το Ολομόουτς ως εισόδημα (appanage), αλλά οι μεγαλύτεροι αδελφοί του Σπυτίνιεφ Β΄ και Βρατίσλαος Β΄ δούκες της Βοημίας ήθελαν να κάνουν πιο κεντρική την εξουσία. Έτσι όταν το 1087 απεβίωσε ο Όθων Α΄, οι δύο γιοί του Σβατοπλούκ και Όθων Β΄ εξορίστηκαν.

Κατά τη διάρκεια των εμφυλίων ερίδων για τη διαδοχή που ακολούθησαν, οι δύο αδελφοί μπόρεσαν να επιστρέψουν το 1091 στη Μοραβία. Το 1107 ο Σβατοπλούκ κατόρθωσε να γίνει δούκας της Βοημίας, αφού εκτόπισε τον Μποζιβόι Β΄ (γιο τού Βρατισλάου Β΄). Τότε ο Όθων Β΄ ενήργησε ως αντιβασιλιάς της Βοημίας. Το 1108/09 όμως ο Σβατοπλούκ κρατήθηκε όμηρος από τον Ερρίκο Ε΄ της Γερμανίας· αργότερα το 1109 σκοτώθηκε και ο Όθων Β΄, αν και είχε σημαντική υποστήριξη από τους ευγενείς, δεν μπόρεσε να επιβεβαιώσει τις αξιώσεις του στον θρόνο, στον οποίο κάθισε ο Βλαδίσλαος Α΄ (άλλος γιος τού Βρατισλάου Β΄).

Ήταν σε σταθερή διαμάχη με τον εξάδελφό του Βλαδίσλαο Α΄ της Βοημίας. Παρά ταύτα διαδέχθηκε τον Σομπιέσλαφ Α΄ (μικρότερο γιο τού Βρατισλάου Β΄) στο Μπρνο. Όταν το 1125 απεβίωσε ο Βλαδίσλαος Α΄, ο Όθων Β΄ διεκδίκησε τη διαδοχή με βάση την *αρχή τού πρεσβύτερου* που ίσχυε στη Βοημία, σύμφωνα με την οποία διάδοχος είναι ο επόμενος αδελφός και όχι ο μεγαλύτερος γιος. Τελικά δούκας της Βοημίας έγινε ο Σομπιέσλαφ Α΄· τότε ο Όθων Β΄ στράφηκε στον Λοθάριο Β΄ της Γερμανίας, ο οποίος βάδισε με τον στρατό του εναντίον της Βοημίας. Οι δύο αντίπαλοι συγκρούστηκαν το 1126 στο Χλούμετς, όπου οι δυνάμεις τού Λοθαρίου Β΄ συνετρίβησαν αποφασιστικά και ο Όθων Β΄ σκοτώθηκε στη μάχη. Έπειτα ο Σομπιέσλαφ Α΄ προσέγγισε τον Λοθάριο Β΄ και έλαβε το δουκάτο της Βοημίας ως φέουδο.

## Οικογένεια
Νυμφεύτηκε π. το 111 τη Σοφία από τη Σουαβία, κόρη τού Ερρίκου Α΄ κόμη τού Μπεργκ και είχε τέκνα:
* Ευφημία.
* Όθων Γ΄ 1122-1160, πρίγκιπας τού Ολομόουτς.
* Ντιέτλεμπ, επίσκοπος τού Ολομόουτς.

Όταν ο Οθων Β΄ απεβίωσε, η χήρα του επέστρεψε στη Σουαβία και αποσύρθηκε στο αββαείο τού Τσβήφαλτεν.

## Πηγές
* 

Οθων Β ο Μελας
Ομοσπονδία Ποδοσφαίρου Μπουρκίνα Φάσο

Η **Ομοσπονδία Ποδοσφαίρου Μπουρκίνα Φάσο** (γαλλικά: *Fédération Burkinabé de Football*, FBF) είναι το όργανο διοίκησης του ποδοσφαίρου στην Μπουρκίνα Φάσο. Εδρεύει στο Ουαγκαντουγκού. Διοργανώνει εθνικά ερασιτεχνικά και επαγγελματικά πρωταθλήματα, ενώ είναι υπεύθυνη και για τη διεξαγωγή του κυπέλλου της χώρας. Συντονίζει επίσης τις δραστηριότητες των εθνικών ομάδων ανδρών, γυναικών και νέων της Μπουρκίνα Φάσο.

## Ιστορία
Ο οργανισμός συστάθηκε το 1959. Εντάχθηκε στην Αφρικανική Συνομοσπονδία Ποδοσφαίρου (CAF) και στην Παγκόσμια Ποδοσφαιρική Ομοσπονδία (FIFA) το 1964.

## Παραπομπές


## Εξωτερικοί σύνδεσμοι
* 

Κατηγορία:Ποδοσφαιρικές ομοσπονδίες
Κατηγορία:Ποδόσφαιρο στη Μπουρκίνα Φάσο
Ομοσπονδία Ποδοσφαίρου Γκαμπόν

Η **Ομοσπονδία Ποδοσφαίρου Γκαμπόν** (αγγλικά: *Fédération Gabonaise de Football*, FEGAFOOT) είναι το όργανο διοίκησης του ποδοσφαίρου στο Γκαμπόν. Εδρεύει στο Λιμπρεβίλ. Διοργανώνει εθνικά ερασιτεχνικά πρωταθλήματα, ενώ είναι υπεύθυνη και για τη διεξαγωγή του κυπέλλου της χώρας. Συντονίζει επίσης τις δραστηριότητες των εθνικών ομάδων ανδρών, γυναικών και νέων της Γκαμπόν.

Τα επαγγελματικά πρωταθλήματα της χώρας διοργανώνονται από τον Εθνικό Σύνδεσμο Ποδοσφαίρου (LINAF).

## Ιστορία
Ο οργανισμός ιδρύθηκε το 1962. Το 1966 προσχώρησε στην Παγκόσμια Ποδοσφαιρική Ομοσπονδία (FIFA) και το 1968 στην Αφρικανική Συνομοσπονδία Ποδοσφαίρου (CAF).

## Παραπομπές


## Εξωτερικοί σύνδεσμοι
* Η Γκαμπόν  στον ιστότοπο της FIFA
* Η Γκαμπόν στον ιστότοπο της CAF

Κατηγορία:Ποδοσφαιρικές ομοσπονδίες
Κατηγορία:Ποδόσφαιρο στην Γκαμπόν
Μίλα Μου Βρώμικα

***Μίλα Μου Βρώμικα*** είναι ο τίτλος μιας ελληνικής κωμικής τηλεοπτικής σειράς που προβλήθηκε από τους τηλεοπτικούς δέκτες του Mega Channel τη σεζόν 2009-2010. Το σενάριο υπέγραψε η Μυρτώ Κοντοβά, ενώ τη σκηνοθεσία ανέλαβε ο Βασίλης Κεχαγιάς μαζί με τη Μυρτώ Κοντοβά. Ο τίτλος της σειράς προήλθε από τη στήλη που διατηρεί η σεναριογράφος στην "Athens Voice" με τίτλο *Μίλα Μου Βρώμικα*. Το τραγούδι των τίτλων φέρει τον τίτλο "Today" που ερμήνευσε το συγκρότημα Matisse. Η σειρά σημείωσε επιτυχία, παρόλα αυτά ολοκληρώθηκε σε έναν κύκλο επεισοδίων.

## Επισκόπηση

## Υπόθεση
Η ιστορία μιας παρέας που όταν οργανωθεί, θα τραντάξει την Αθήνα. Η ιστορία του Τριαντάφυλλου και της Αστερόπης που όταν ερωτευτούν, θα γεράσουν μαζί. Η ιστορία ενός μπαρ που όταν ανοίξει θα γράψει ιστορία. Η μόνη λεπτομέρεια είναι ότι το μπαρ δεν λέει ν' ανοίξει, η Αστερόπη δεν λέει να «δει» τον Τριαντάφυλλο και η παρέα δεν λέει να οργανωθεί.

Ένα παλιό καφενείο στα όρια Γκαζιού-Μεταξουργείου, ενώνει οχτώ διαφορετικούς ανθρώπους με οχτώ διαφορετικά χαρίσματα που δόθηκαν από τον Θεό κι επιστρατεύονται όπου και όταν (δεν;) χρειάζεται. Ο ταλαντούχος και τεμπέλης Τριαντάφυλλος, η Αστερόπη που διαβάζει τις βρόμικες σκέψεις των αντρών, ο Σωτήρης που ονειρεύεται να κάνει την Αθήνα Μανχάταν, η pinup Ρίτα, ο κοσμικός γόης Νίκος, η χασάπισσα Λίλη με τον εφευρέτη Παντελάκη της και η Τέρη που γουστάρει τα κορίτσια, συσπειρώνονται και πέφτουν με τα μούτρα στη δουλειά.

Στόχος τους να ανοίξουν το πιο σούπερ, «χειροποίητο» μπαρ του κόσμου σε μια εποχή κρίσης που κανείς δεν έχει λεφτά και που ο κόσμος ζει βλέποντας τηλεόραση. Το βέβαιο είναι ότι μέσα εκεί θα συναντηθούν η μαγεία με τη πραγματικότητα, η αλήθεια με το παραμύθι, ο κυνισμός με τη τρυφερότητα, το rock ‘n’ roll με την όπερα, η ζωή της πόλης με τη «μέσα» ζωή των ανθρώπων.

## Επεισόδια

* Προβαλλόταν κάθε Πέμπτη στις 22:00.

## Παραπομπές


## Εξωτερικοί σύνδεσμοι
* 

Κατηγορία:Τηλεοπτικές σειρές Mega
Κατηγορία:Ελληνικές τηλεοπτικές σειρές
Μ+Μ

***Μ+Μ*** είναι ο τίτλος μιας ελληνικής κωμικής τηλεοπτικής σειράς που προβλήθηκε από τους τηλεοπτικούς δέκτες του Mega τη σεζόν 2009-2010. Το σενάριο βασίζεται στην αργεντίνικη σειρά *B&B: Bella y Bestia*, που προβλήθηκε το 2008 από το τηλεοπτικό δίκτυο Telefe. Τόσο ο πρωτότυπος όσο και ο ελληνικός τίτλος της σειράς προκύπτει από τα αρχικά γράμματα των ονομάτων των δύο ηρώων της σειράς (Μιχάλης και Μαργαρίτα). Τη διασκευή του σεναρίου υπέγραψαν η Ρένα Ρίγγα και ο Constantine Ganosis, ενώ τη σκηνοθεσία ανέλαβε ο Ανδρέας Μορφονιός. Ο αρχικός τίτλος της σειράς ήταν «Η πεντάμορφη και το τέρας», όμως τελικά επικράτησε το *Μ+Μ*. Ενώ αρχικά η σειρά είχε ανανεωθεί για δεύτερη σεζόν λόγω της επιτυχίας που είχε, τελικά τα γυρίσματα και η προβολή του δεύτερου κύκλου ματαιώθηκαν.

## Επισκόπηση σειράς

## Πλοκή
Η Μαργαρίτα είναι μία γυναίκα που μεγαλώνει τους δύο γιους της, Φοίβο και Αχιλλέα, μόνη μετά το θάνατο του συζύγου της. Η Μαργαρίτα είναι μπαλαρίνα της Λυρικής Σκηνής. Η ζωή τους είναι αρκετά πειθαρχημένη ζωή ακολουθώντας πάντα κάποιο αυστηρό πρόγραμμα. Όταν της δοθεί η ευκαιρία να χορέψει τον πρώτο ρόλο στη *[[Η λίμνη των κύκνων|Λίμνη των κύκνων]]* στη ζωή της θα εμφανιστεί ο Μιχάλης που θα την κάνει να χάσει αυτή την ευκαιρίας εξαιτίας ενός ατυχήματος που της προκαλεί στο πόδι. Ο Μιχάλης είναι μουσικός της ροκ και ζει μία ανέμελη ζωή χωρίς πρόγραμμα. Η γυναίκα του έχει πεθάνει και μεγαλώνει μόνος του τις τρεις κόρες του, Τζίνι, Λούση και Μπουμπού. Ο ίδιος δεν αγχώνεται ιδιαίτερα για αυτό, αλλά οι κόρες του προσπαθούν να βρουν τρόπους να ξεπεράσουν τις δυσκολίες που έρχονται στη ζωή τους εξαιτίας του πατέρα τους. Την ημέρα που η σπιτονοικοκυρά τους τον απειλεί με έξωση από το σπίτι εξαιτίας των οφειλών οι τρεις κόρες του κληρονομούν μία μεγάλη μονοκατοικία από την θεία τους. Όταν ο Μιχάλης με τις κόρες του μετακομίζουν στο καινούργιο σπίτι συνειδητοποιεί πως στο γειτονικό σπίτι μένει η Μαργαρίτα με τα παιδιά της. Η Μαργαρίτα πλέον μισεί τον Μιχάλη που της κατέστρεψε την καριέρα και δεν θέλει να έχει καμία επαφή με την οικογένειά του. Στο τέλος, παρ' όλες τις αντιθέσεις τους, οι δύο τους θα ερωτευτούν και θα ενώσουν τις οικογένειες τους.

Πρόκειται για συνηθισμένο μοντέλο ανασυγκροτημένης οικογένειας, παρόν και σε άλλες τηλεοπτικές σειρές, όπως το *Que será será* και το *[[Ευτυχισμένοι μαζί]]*. 

## Επεισόδια
* Προβαλλόταν κάθε Παρασκευή στις 21:00.

## Παραπομπές


## Εξωτερικοί σύνδεσμοι
*

Κατηγορία:Ελληνικές τηλεοπτικές σειρές
Κατηγορία:Τηλεοπτικές σειρές Mega
Κατηγορία:Ελληνικές κωμικές τηλεοπτικές σειρές
Γουδί Πάφου

Το **Γουδί** είναι κοινότητα της επαρχίας Πάφου στην Κύπρο.

## Τοποθεσία
Το Γουδί βρίσκεται σε απόσταση 7 χιλιομέτρων νότια της Πόλης Χρυσοχούς, σε υψόμετρο 105 μέτρων από την επιφάνεια της θάλασσας. Συνορεύει στα βόρεια με τη Χρυσοχού και τους Καραμούλληδες, στα ανατολικά με τη Στενή, στα νότια με τη Χόλη και στα δυτικά με την Τέρρα και τη Δρούσια.

## Ονομασία
Υπάρχουν 3 εκδοχές για την προέλευση της ονομασίας *Γουδ*ί:

* η ονομασία προήλθε από το όνομα του πρώτου οικιστή ή ιδιοκτήτη της περιοχής, που πιθανόν λεγόταν *Γουδής*
* η ονομασία προέρχεται από τη λέξη *βούττημα* που σημαίνει *βύθισμα στο νερό*
* η ονομασία προέρχεται από τη λέξη *βουττίν* που σημαίνει *μικρό πιθάρι*.

## Πληθυσμός
Σύμφωνα με τις απογραφές πληθυσμού που πραγματοποιήθηκαν στην Κύπρο, ο πληθυσμός της κοινότητας παρουσίαζε αύξηση μέχρι το 1960 . Στη συνέχεια, παρουσίασε μείωση λόγω αστυφιλίας και μετανάστευσης. Ωστόσο, στις τελευταίες δύο απογραφές ο πληθυσμός παρουσιάζει αύξηση.

Ο πίνακας που ακολουθεί παρουσιάζει τον πληθυσμό της κοινότητας όπως καταγράφηκε στις απογραφές πληθυσμού που έγιναν στην Κύπρο.

## Παραπομπές


Κατηγορία:Κοινότητες της Επαρχίας Πάφου
Πιοτροβίτσε

Το **Πιοτροβίτσε** (πολωνικά: *Piotrowice*) είναι χωριό της Γκμίνα Κάρτσεφ στο Πόβιατ Ότφοτσκ του Βοεβοδάτου Μασοβίας στην Πολωνία. Έχει πληθυσμό 352 κατοίκων (2013). Η έκταση του χωριού ανέρχεται σε 8 χλμ².
## Γεωγραφία
Το Πιοτρόβιτσε βρίσκεται στην κεντροανατολική Πολωνία, περίπου 270 χιλιόμετρα από τα Καρπάθια Όρη και περίπου 290 χιλιόμετρα από τη Βαλτική Θάλασσα, 523 χιλιόμετρα ανατολικά του Βερολίνου της Γερμανίας. Η πόλη διασχίζεται από ποταμό Βιστούλα. Βρίσκεται στην καρδιά της πεδιάδας της Μασοβίας, έχοντας μέσο υψόμετρο 94 μέτρων πάνω από την επιφάνεια της θάλασσας. Υπάρχει λίμνη στο χωριό. Είναι κατάλοιπο του ποταμού Βιστούλα που έρρεε εδώ στην Αρχαιότητα .

## Κλίμα
Το κλίμα του Πιοτροβίτσε είναι υγρό ηπειρωτικό (τύπος Dfb της κλιματικής ταξινόμησης Κέππεν) με σχετικά ήπιο χειμώνα και δροσερό καλοκαίρι. Η μέση θερμοκρασία είναι -3&nbsp;°C τον Ιανουάριο και 19.3&nbsp;°C τον Ιούλιο. Οι θερμοκρασίες φτάνουν συχνά τους 30&nbsp;°C το καλοκαίρι. Ο ετήσιος μέσος όρος βροχόπτωσης είναι 495 χιλιοστά, με πιο βροχερό μήνα τον Ιούλιο. Η Άνοιξη και το φθινόπωρο (Χειμερινό) είναι συνήθως όμορφες εποχές.

## Παραπομπές


## Εξωτερικοί σύνδεσμοι

Κατηγορία:Χωριά της Πολωνίας
Γλωσσηματική

Η **γλωσσηματική** είναι δομιστική γλωσσολογική σχολή που ιδρύθηκε στα πλαίσια του γλωσσολογικού κύκλου της Κοπεγχάγης. Η βάση της υπήρξε ο φορμαλισμός του Φ. Ντε Σοσίρ και ως κύριο σκοπό είχε εξαρχής να καταφέρει να περιγράψει τα γλωσσολογικά φαινόμενα με ένα όσο το δυνατό πιο αυστηρό και λογικό τρόπο, πετυγχάνοντας την αυτονόμιση της γλωσσολογίας ως δομής.

Κύριο εκπρόσωπος και αυτός που προέτεινε το όνομά της ήταν ο γλωσσολόγος Λουίς Γιέμσλεου. Η επιρροή της στη μετέπειτα ανάπτυξη της επιστήμης εντοπίζεται στην επικράτεια της γραμματικής και την προώθηση μιας περισσότερο ακριβούς γλωσσολογικής ανάλυσης.

## Παραπομπές


Κατηγορία:Γλωσσολογία
Ligue Sénégalaise de Football Professionnel

Η **Ligue Sénégalaise de Football Professionnel** (LSFP) είναι ο φορέας που είναι υπεύθυνος για τη διοργάνωση των επαγγελματικών πρωταθλημάτων ποδοσφαίρου στη Σενεγάλη. Τελεί υπό την εποπτεία της Ομοσπονδίας Ποδοσφαίρου Σενεγάλης.

Αποτελείται από 28 συλλόγους οι οποίοι μετέχουν στα πρωταθλήματα της Λιγκ 1 και Λιγκ 2, τα οποία βρίσκονται στην κορυφή του συστήματος ποδοσφαιρικών πρωταθλημάτων Σενεγάλης. Επίσης, είναι υπεύθυνη για τη διεξαγωγή του Λιγκ Καπ Σενεγάλης.

## Ιστορία
Ο οργανισμός ιδρύθηκε το 2009 με σκοπό τη διαχείριση του επαγγελματικού ποδοσφαίρου στη Σενεγάλη.

## Παραπομπές


## Εξωτερικοί σύνδεσμοι
* 

Κατηγορία:Ποδόσφαιρο στη Σενεγάλη
Ισπανική γλώσσα στις ΗΠΑ

Η **ισπανική γλώσσα** έχει διαχρονικά σημαντική παρουσία στα εδάφη που σήμερα αποτελούν τις Ηνωμένες Πολιτείες της Αμερικής. Σήμερα ομιλούνται από περίπου 45 εκατομμύρια άτομα, αποτελώντας την δεύτερη μεγαλύτερη γλώσσα της χώρας. Εντούτοις, τα ισπανικά παρουσιάζουν ένα υψηλό ποσοστό γλωσσικής απόρριψης από τους γόνους των ισπανόφωνων, όντας η διαρκής μετανάστευση η κύρια πηγή ανανέωσης του ισπανόφωνου πληθυσμού. Δεν υφίσταται μια κοινή ισπανική διάλεκτος των ΗΠΑ δεδομένου ότι οι ισπανόφωνοι διατηρούν την οικεία τους διάλεκτο. Η μοναδικη πολιτεία όπου εντοπίζεται μία σχετικά αδιάλλειπτη συνέχεια μεταξύ των διαλέκτων που ομιλούντο κατά την ισπανική και μεξικανική κατοχή εδαφών που σήμερα ανήκουν στις ΗΠΑ είναι το Νέο Μεξικό αν και η παραδοσιακή διάλεκτος βρίσκεται σε διαρκή υποχώρηση.

Στα πλαίσια της οργάνωσης των Ακαδημιών Ισπανικής Γλώσσας ανά τον κόσμο, η Βορειοαμερικανική Ακαδημία, ιδρυθείσα το 1973, θεωρείται μία από τις πιο ισχυρές, καθότι αντιπροσωπεύει ένα όλο και αυξανόμενο ισπανόφωνο πληθυσμό που την δεκαετία του 2010 ξεπερνάει τα 40 εκατομμύρια.

## Παραπομπές


Κατηγορία:Ισπανικές διάλεκτοι της Αμερικής
Κατηγορία:Γλώσσες των Ηνωμένων Πολιτειών
Πρωτάθλημα ποδοσφαίρου Σενεγάλης

Τπ **Πρωτάθλημα ποδοσφαίρου Σενεγάλης** (γαλλικά: *Championnat du Sénégal de football*) αποτελεί την ανώτατη εθνική κατηγορία στο σύστημα ποδοσφαιρικών πρωταθλημάτων Σενεγάλης. Υπεύθυνος για τη διεξαγωγή της διοργάνωσης είναι ο Σύνδεσμος Επαγγελματικού Ποδοσφαίρου Σενεγάλης (LSFP).

## Ιστορία
Το πρωτάθλημα δημιουργήθηκε το 1966 από την Ομοσπονδία Ποδοσφαίρου Σενεγάλης. Το πρωτάθλημα της Ντιβιζιόν 1 έγινε επαγγελματικό το 2009 και μετονομάστηκε σε Λιγκ 1.

## Παραπομπές


## Εξωτερικοί σύνδεσμοι
* 

Αίγυπτος
Κατηγορία:Ποδόσφαιρο στη Σενεγάλη
Μπερμέο

Το **Μπερμέο** (βασκική και ισπανική μορφή: *Bermeo*) είναι κωμόπολη και δήμος της επαρχίας της Βισκαΐας στην περιφέρεια της Χώρας των Βάσκων στη βόρεια Ισπανία. Ιστορικά αποτέλεσε σημαντικό αστικό κέντρο της επαρχίας, αποτελώντας τον κύριο αστικό πυρήνα πριν από την σταδιακή ανάδειξη του Μπιλμπάο από τον 14ο αιώνα και μετά και διατηρώντας τον τίτλο της «κεφαλής της Βισκαΐας» μεταξύ 1476 και 1602. Αποτέλεσε ένα από τα μεγαλύτερα λιμάνια του Κανταβρικού πελάγους και χαρακτηρίζεται από μια μεγάλη ναυτική και αλιευτική παράδοση, φτάνοντας οι αλιείς της μέχρι τον Καναδά στην αναζήτηση φαλαινών. Σήμερα η αλιεία συνεχίζει να αποτελεί την κύρια ασχολία των κατοίκων της που συνδυάζεται με μια αρκετά αξιόλογη βιομηχανία κονσερβών και τον τουρισμό, αποτελώντας κύριο αξιοθέατο η χερσόνησος του Σαν Χουάν ντε Γκαστέλουγάτσε.

## Παραπομπές


## Εξωτερικοί σύνδεσμοι
* 

Κατηγορία:Πόλεις της Βισκαΐας
Μουνγκία

Η **Μουνγκία** (βασκική, επίσημη μορφή: Mungia, ισπανική μορφή: Munguía) είναι κωμόπολη και δήμος της επαρχίας της Βισκαΐας στην περιφέρεια της Χώρας των Βάσκων στη βόρεια Ισπανία. Αποτελεί το μεγαλύτερο αστικό κέντρο της κομάρκας του Ουρίμπε μαζί με τη Σοπέλα, στα ανατολικά του Μείζονος Μπιλμπάο. Ο κύριος ρόλος της διαχρονικά υπήρξε αυτός του σταθμού μεταξύ των δύο κυριότερων πόλεων της ακτής της επαρχίας, Μπιλμπάο και Μπερμέο ενώ οι κάτοικοί της ήταν γεωργοί, με τις ιδιοκτησίες τους να μοιράζονται στις όχθες των ρυακιών που καταλήγουν στον ποταμό Μπουτριόν.

## Παραπομπές

Κατηγορία:Πόλεις της Βισκαΐας
Τανβίρ Αχτάρ

Ο **Τανβίρ Αχτάρ** είναι αντιπρόεδρος της μονάδας Μπιχάρ του Ινδικού Εθνικού Κογκρέσου. Είναι μέλος του Νομοθετικού Συμβουλίου του Μπιχάρ, και την έδρα του κατείχε προηγουμένως ο Βιτζάι Κουμάρ Βέρμα. Η θητεία του διαρκεί για τα έτη 2016-2022. Επίσης διετέλεσε πρόεδρος της φοιτητικής ένωσης του Πανεπιστημίου Τζαβαχαρλάλ Νεχρού και Πρόεδρος του Συμβουλίου Νεολαίας του Μπιχάρ Πραντές.
## Δείτε επίσης
* Νομοθετικό Συμβούλιο του Μπιχάρ

## Παραπομπές


Κατηγορία:Ινδοί πολιτικοί
Σακούνι Τσουντχουρί

Ο **Σακούνι Τσουντχουρί** είναι Ινδός πολιτικός. Εξελέγη στη Λοκ Σάμπα, κάτω βουλή του Κοινοβουλίου της Ινδίας από την εκλογική περιφέρεια Χαγκάρια του Μπιχάρ, ως μέλος του κόμματος Σαμάτα για τη περίοδο 1998-1999. Γεννήθηκε στις 4 Ιανουαρίου 1941, στο Λαχανπούρ της επαρχίας Μουνγκέρ. Έχει 4 γιους και 2 κόρες, και είναι παντρεμένος με την Παρβάτι Ντέβι.

## Παραπομπές


Κατηγορία:Ινδοί πολιτικοί
Αμορεμπιέτα-Ετσάνο

Η **Αμορεμπιέτα-Ετσάνο** (επίσημη μορφή στα βασκικά: Amorebieta-Etxano, ισπανικά: Amorebieta-Echaano) είναι κωμόπολη και δήμος της επαρχίας της Βισκαΐας στην περιφέρεια της Χώρας των Βάσκων στη βόρεια Ισπανία. Ως δήμος και αστικό συγκρότημα, είναι το αποτέλεσμα της συγχώνευσης τεσσάρων ιστορικών οικισμών της ευρύτερης περιοχής του Σορότσα, εκ των οποίων η Αμπορεμπιέτα έχει υπάρξει διαχρονικά η πιο σημαντική, ως αξιόλογο αστικό κέντρο της ευρύτερης κομάρκας του Ντουράνγκο μαζί με την ομώνυμη πόλη. Διαρρέεται από τον ποταμό Ιμπαϊθάμπαλ. Το 2017 είχε 18.955 κατοίκους.

## Παραπομπές


## Εξωτερικοί σύνδεσμοι
* 

Κατηγορία:Πόλεις της Βισκαΐας
Μπασάουρι

Το **Μπασάουρι** (επίσημη γραφή στα βασκικά: Basauri, κοινή με τα ισπανικά) είναι κωμόπολη και δήμος της επαρχίας της Βισκαΐας στην περιφέρεια της Χώρας των Βάσκων στη βόρεια Ισπανία, ενταγμένη στο Μείζον Μπιλμπάο. Διαχρονικά το Μπασάουρι αποτέλεσε ένα χωριό μερικά χιλιόμετρα έξω από την πρωτεύουσα της επαρχίας ωστόσο με τον εκβιομηχανισμό της Χώρας των Βάσκων είδε την εγκατάσταση του εργοστασίου *Basconia* και την ραγδαία αύξηση του πληθυσμού του από μερικές χιλιάδες σε 50.000 με τη μαζική εισροή εσωτερικών μεταναστών.

## Παραπομπές


## Εξωτερικοί σύνδεσμοι
* 

Κατηγορία:Πόλεις της Βισκαΐας
Λεϊόα

Η **Λεϊόα** (επίσημη ονομασία στα βασκικά: Leioa, ισπανικά: Lejona, **Λεχόνα**) είναι κωμόπολη και δήμος της επαρχίας της Βισκαΐας στην περιφέρεια της Χώρας των Βάσκων στη βόρεια Ισπανία, ενταγμένη στο Μείζον Μπιλμπάο, αρκετά κοντά στις εκβολές του ποταμού Νερβιόν στη θάλασσα. Ιστορικά υπήρξε οικισμός με μικρό πληθυσμό, οι κάτοικοι του οποίου ασχολούνταν με τη γεωργία και την κτηνοτροφία ωστόσο είδε τον πληθυσμό της να εκτινάσσεται από τα μέσα του 19ου αιώνα με τον εκβιομηχανισμό και τη μαζική εισροή μεταναστών. Στη Λεϊόα οι βιομηχανίες επικεντρώθηκαν στην παραγωγή γυαλιού.

## Παραπομπές


## Εξωτερικοί σύνδεσμοι
* 

Κατηγορία:Πόλεις της Βισκαΐας
Ερέντερια

Η **Ερέντερια** (επίσημα, βασκική μορφή Errenteria, ισπανική μορφή Rentería, **Ρεντερία**) είναι πόλη και δήμος της επαρχίας της Γκιπούθκοα στη Χώρα των Βάσκων στη βόρεια Ισπανία. Είναι ενταγμένο στην μητροπολιτική περιοχή του Σαν Σεμπαστιάν και το 2017 είχε 39.439 κατοίκους, όντας η τρίτη πιο πολυπληθής πόλη της επαρχίας μετά την πρωτεύουσα και το Ιρούν. 

Ιδρύθηκε το 1320 ως *Villanueva de Oiarso* και για μισή περίπου χιλιετία υπήρξε η κύρια ανταγωνίστρια του Σαν Σεμπαστιάν αναφορικά με την οικονομική κυριαρχία στην περιοχή και τον έλεγχο του λιμένα της Πασάια, του σημαντικότερου της επαρχίας. Μετονομάστηκε επίσημα σε Ρεντερία το 1491. Η παραδοσιακή ασχολία των κατοίκων του ήταν το εμπόριο, η ναυπηγική και η εκμετάλλευση των κοιτασμάτων σιδήρου και των δασικών πόρων των γειτονικών λόφων. Όπως και στην υπόλοιπη Χώρα των Βάσκων, από τα μέσα του 19ου αιώνα, είδε τον πληθυσμό της να εκτινάσσεται με τον εκβιομηχανισμό και τη μαζική εισροή μεταναστών, περίοδος που από τις δεκαετίες του 1980 και 1990 έδωσαν χώρο σε μια οικονομία βασισμένη κυρίως στις υπηρεσίες και τον τουρισμό.

## Παραπομπές


## Εξωτερικοί σύνδεσμοι
* 
*  

Κατηγορία:Πόλεις της Γκιπούθκοα
Σαράουτς

Το **Σαράουτς** (επίσημα, βασκική μορφή Zarautz, ισπανική μορφή Zarauz, **Θαράουθ**) είναι πόλη και δήμος της επαρχίας της Γκιπούθκοα στη Χώρα των Βάσκων στη βόρεια Ισπανία, 15 χιλιόμετρα δυτικά του Σαν Σεμπαστιάν, όντας μέρος της μητροπολιτικής περιοχής του. 

Ως πόλη ιδρύθηκε το 1237 από τον Φερδινάνδο Γ΄ της Καστίλης και οι κάτοικοί του ασχολήθηκαν τόσο με την αλιεία φάλαινας στο Κανταβρικό πέλαγος όσο και με τη ναυτική τέχνη γενικότερα. Λόγω του μήκους της παραλίας του, που είναι μία από τις μακρύτερες της ατλαντικής ακτής της Ισπανίας (2,8 χιλιόμετρα) αποτελεί από τον 19ο αιώνα τόπο παραθερισμού, αρχικά της βασιλικής οικογένειας και των ευγενών και στη συνέχεια της μέσης τάξης. To 2017 είχε 23.118 κατοίκους.

## Παραπομπές

Κατηγορία:Πόλεις της Γκιπούθκοα
Εδμόνδος Μπωφόρ, 4ος δούκας του Σόμερσετ

Ο **Εδμόνδος Μπωφόρ, 4ος δούκας του Σόμερσετ** (1439 - 6 Μαΐου 1471) Άγγλος ευγενής από τον Οίκο των Μπωφόρ, στρατιωτικός αρχηγός στον Πόλεμο των Ρόδων και οπαδός του Ερρίκου ΣΤ΄ της Αγγλίας ήταν δεύτερος γιος του Εδμόνδου Μπωφόρ, 2ου δούκα του Σόμερσετ και της Ελεονώρας Μποόσαπ κόρης του Ριχάρδου Μπωσάμπ 13ου κόμη του Γουόρικ.

Μετά την ήττα του Οίκου του Λάνκαστερ ο Εδμόνδος μεταφέρθηκε στη Γαλλία με τον μικρότερο αδελφό του Τζων Μπωφόρ, μαρκήσιο του Ντόρσετ, ο μεγαλύτερος αδελφός του Ερρίκος Μποφώρ, 3ος δούκας του Σόμερσετ εκτελέστηκε και ο Εδμόνδος τον διαδέχτηκε ως 4ος δούκας του Σόμερσετ. Οι τίτλοι ωστόσο του αδελφού του είχαν κατασχεθεί και ο Εδμόνδος σε μια προκήρυξη στις 27 Απριλίου 1471 μίλησε για τον εαυτό του ως *"Εδμόνδος Μπωφόρ που αποκαλεί τον εαυτό του δούκα του Σόμερσετ"*.

## Επαναφορά του Ερρίκου ΣΤ΄

Όταν ο Εδουάρδος Δ΄ της Αγγλίας ανατράπηκε από τον θρόνο τον Οκτώβριο του 1470 ο Μπωφόρ επέστρεψε στην Αγγλία, ο Ριχάρδος Νέβιλ, 16ος κόμης του Γουόρικ συμμάχησε με τη βασίλισσα Μαργαρίτα του Ανζού για την επαναφορά του Ερρίκου ΣΤ΄ της Αγγλίας. Ο Σόμερσετ αρκετά ενθουσιασμένος βοήθησε τον βασιλιά στα καθήκοντα του επειδή λόγω της παραφροσύνης του δεν μπορούσε να τα ασκήσει επαρκώς. Απέτυχε να αποκρούσει τον Εδουάρδο Δ΄ όταν επιτέθηκε στο Λονδίνο στις 14 Απριλίου 1471, ακολούθησε η *μάχη του Μπάρνετ* και ο θάνατος του Γουόρικ, μερικές πηγές περιγράφουν τον Σόμερσετ να βρίσκεται στη μάχη αλλά η πληροφορία είναι εσφαλμένη.

## Οριστική ήττα και εκτέλεση

Ο Σόμερσετ κατέφυγε στην Ουαλία για να ζητήσει βοήθεια από τον Τζάσπερ Τυδώρ αλλά παγιδεύθηκε από τους Υορκιστές στη *μάχη του Τιουκέσμπουρι* (4 Μαΐου 1471). Η θέση του ήταν απρόσβλητη αλλά υπό την πίεση των Φλαμανδών πυροβολητών του Εδουάρδου πήγε νότια και επιτέθηκε στη δεξιά πλευρά των Υορκιστών. Ο Σόμερσετ παγιδεύτηκε τόσο από τον βασιλιά όσο και από τον αδελφό του Ριχάρδο του Γκλόστερ και αναγκάστηκε να δραπετεύσει από τη μάχη παραδίδοντας τη νίκη στους Υορκιστές. Μετά την ήττα ο Εδμόνδος Μπωφόρ μαζί με άλλους οπλαρχηγούς των Λάνκαστερ βρήκαν άσυλο στο *αβαείο του Τιουκέσμπουρι* αλλά παραδόθηκαν σε δυο μέρες. Ο Σόμερσετ και οι υπόλοιποι οπλαρχηγοί των Λάνκαστερ αμέσως μετά δικάστηκαν και εκτελέστηκαν τη Δευτέρα 6 Μαΐου 1471 μέσα στον σταυρό στο κέντρο του Τιουκέσμπουρι. Η ταφή του έγινε στη νότια πλευρά του αβαείου κάτω από ένα τόξο. Ο μικρότερος αδελφός του Τζων έπεσε μέσα στη μάχη, και τα δύο αδέλφια ήταν άγαμοι και άτεκνοι και ο Οίκος του Μπωφόρ ξεκληρίστηκε. Η δολοφονία και του ίδιου του βασιλιά Ερρίκου ΣΤ΄ στη συνέχεια άφησε την πρώτη ξαδέλφη του Εδμόνδου Τυδώρ Μαργαρίτα Μπωφόρ και τον γιο της Ερρίκο Τυδώρ σαν μοναδικούς εκπροσώπους του Οίκου του Λάνκαστερ.

## Πρόγονοι




## Παραπομπές


## Πηγές
*Pollard, Albert Frederick (1901a). "Beaufort, Henry (1436-1464)". In Lee, Sidney. Dictionary of National Biography, 1901 supplement. I. London: Smith, Elder & Co.
*Ross, C.D., Edward IV, Trowbridge 1975

Κατηγορία:Οίκος του Μπωφόρ
Μαργαρίτα Μπωφόρ, κόμισσα του Στάφορντ

Η **Μαργαρίτα Μπωφόρ, κόμισσα του Στάφορντ** (1437 - 1474) Αγγλίδα ευγενής μέλος του Οίκο των Μπωφόρ ήταν τέταρτη κόρη του Εδμόνδου Μπωφόρ, 2ου δούκα του Σόμερσετ και της Ελεονώρας Μπωσάμπ, κόρης του Ριχάρδου Μπωσάμπ 13ου κόμη του Γουόρικ.

## Οικογένεια
Η Μαργαρίτα παντρεύτηκε σε πρώτο γάμο τον Χάμφρεϊ Στάφορντ κόμη του Στάφορντ, μεγαλύτερο γιο και διάδοχο του Χάμφρεϊ Στάφορντ, 1ου δούκα του Μπάκινγκχαμ και της Άννας Νέβιλ, κόρης του Ραλφ Νέβιλ 1ου κόμη του Γουέστμορλαντ και της δεύτερης συζύγου του Ιωάννας Μπωφόρ. Μαζί του απέκτησε:
* Ερρίκος Στάφορντ 2ος δούκας του Μπάκιγχαμ (4 Σεπτεμβρίου 1454 - 2 Νοεμβρίου 1483)

Ο πατέρας της ήταν αρχηγός τού στρατού τού Οίκου του Λάνκαστερ στην *1η μάχη του Σαιν Άλμπαν* (22 Μαΐου 1455) εναντίον τού αντιπάλου του Ριχάρδου της Υόρκης. Ο σύζυγός της ακολούθησε τον πεθερό του στην μάχη· ο πατέρας της σκοτώθηκε και ο σύζυγός της τραυματίστηκε. Η Μαργαρίτα έμεινε χήρα τρία χρόνια αργότερα, όταν ο Χάμφρεϊ Στάφορντ πέθανε από πανώλη.

Η Μαργαρίτα παντρεύτηκε σε δεύτερο γάμο τον Σερ Ριχάρδο Ντάιρελ, με τον οποίο απέκτησε:
* Μαργαρίτα Ντάιρελ, παντρεύτηκε τον Τζέιμς Τούσετ, 7ο βαρόνο του Άντλει και απέκτησε τον Τζων Τούσετ, 8ο βαρόνο του Άντλει.

## Πρόγονοι




## Παραπομπές


## Πηγές
*Weir, Alison. Britain's Royal Families: The Complete Genealogy. London: Vintage Books, 2008.

Κατηγορία:Οίκος του Μπωφόρ
Κατηγορία:Αγγλίδες κόμισσες
Ελεονώρα Μπωφόρ

Η **Λαίδη Ελεονώρα Μπωφόρ** (1431 - 16 Αυγούστου 1501) ήταν η μεγαλύτερη κόρη του Εδμόνδου Μπωφόρ 2ου δούκα του Σόμερσετ και της Ελεονώρας Μπωσάμπ, κόρης του Ριχάρδου Μπωσάμπ 13ου κόμη του Γουόρικ. Η Ελεονώρα Μπωφόρ ήταν η μεγαλύτερη αδελφή του Ερρίκου Μποφώρ 3ου δούκα του Σόμερσετ και του Εδμόνδου Μπωφόρ 4ου δούκα του Σόμερσετ και η μεγαλύτερη ετεροθαλής αδελφή του Ερρίκου Μπωσάμπ, 1ου δούκα του Γουόρικ και της Άννας Νέβιλ, 16ης κόμισσας του Γουόρικ.

## Οικογένεια

Η Ελεονώρα Μπωφόρ παντρεύτηκε σε πρώτο γάμο τον Απρίλιο του 1458 τον Τζέιμς Μπάτλερ, 5ο κόμη του Όρμοντ, 1ο κόμη του Γουίλσαϊρ και Υπολοχαγό της Ιρλανδίας το 1453. Όταν ξέσπασε ο Πόλεμος των Ρόδων ο σύζυγος της πολέμησε σαν οπαδός του Οίκου του Λάνκαστερ στην *πρώτη μαχη του Σαιν Άλμπαν* (1455), στην *μάχη του Μόρτιμερ'ς Κρος* (1461) και στην *μάχη του Τάουτον*. Μετά την *μάχη του Τάουτον* συνελήφθη, δικάστηκε σαν προδότης και εκτελέστηκε (1461).

Η Ελεονώρα Μπωφόρ παντρεύτηκε σε δεύτερο γάμο τον Σερ Ρόμπερτ Σπένσερ από το προάστιο του Κρέντιτον στο Ντέβον με τον οποίο απέκτησε :

* Μαργαρίτα Σπένσερ (1472 - 1536) σύζυγο του Θωμά Κάρεϊ από το Τσίλτον Φωλιοτ του Γουίλσαιρ, δεύτερο γιο του Σερ Γουίλιαμ Κάρεϊ του Κόκινγκτον (1437 - 1471) με τον οποίο απέκτησε :
** Σερ Τζων Κάρεϊ (1491 - 1552) γενάρχη των Κάρεϊ υποκόμητων του Φώκλαντ.
** Ουίλιαμ Κάρεϊ, παντρεύτηκε στον πρώτο γάμο της την Μαρία Μπολέυν αδελφής της βασίλισσας Άννας Μπολέυν και έγινε γενάρχης των Κάρεϊ βαρόνων του Χιούντσον, των κόμητων του Μονμάουθ, των υποκόμητων του Ροχφόρντ και των κομήτων του Ντόβερ.
* Αικατερίνη Σπένσερ (1477 - 1542), σύζυγος του Ερρίκου Πέρσι 5ου κόμη του Νορθάμπερλαντ και μητέρα του Ερρίκου Πέρσι 6ου κόμη του Νορθάμπερλαντ ενός πρώιμου ερωμένου της Άννας Μπολέυν.

## Πρόγονοι




## Παραπομπές


## Πηγές
*The royal descent of Nelson and Wellington, from Edward the first, George Russell French, 1853.
*The Rise and Fall of Anne Boleyn: Family Politics at the Court of Henry VIII, Retha Marvine Warnicke, 1984.
*The Baronetage of England: containing a genealogical and historical account of all the English, Edward Kimber, 1771.

Κατηγορία:Οίκος του Μπωφόρ
Τζων Μπωφόρ, μαρκήσιος του Ντόρσετ

Ο **Τζων Μπωφόρ, μαρκήσιος του Ντόρσετ και κόμης του Ντόρσετ** (1441 – 4 Μαΐου 1471) μέλος του Οίκου των Μπωφόρ που πολέμησε στο πλευρό του Οίκου του Λάνκαστερ στον Πόλεμο των Ρόδων ήταν μικρότερος γιος του Εδμόνδου Μπωφόρ, 2ου δούκα του Σόμερσετ και της Ελεονώρας Μπωσάμπ, κόρης του Ριχάρδου Μπωσάμπ, 13ου κόμη του Γουόρικ. Ο μεγαλύτερος αδελφός του Ερρίκος Μποφώρ, 3ος δούκας του Σόμερσετ σκοτώθηκε στη *μάχη του Χέξαμ* στο πλευρό των Λάνκαστερ (1464) και τον διαδέχθηκε στο δουκάτο ο δεύτερος αδελφός του Εδμόνδος Μπωφόρ, 4ος δούκας του Σόμερσετ. O Τζων Μπωφόρ σαν μικρότερος αδελφός πήρε τους τίτλους του *μαρκησίου του Ντόρσετ* και του *κόμη του Ντόρσετ* που συνήθως έπαιρνε ο διάδοχος του δουκάτου από την οικογένεια Μπωφόρ. 

Οι τίτλοι δεν αναγνωρίστηκαν από τον Εδουάρδο Δ΄ της Αγγλίας, ο Τζων εξορίστηκε αρχικά στη Βουργουνδία (1461) και στη συνέχεια στη Γαλλία. Ο Τζων και ο αδελφός του Εδμόνδος επέστρεψαν στην Αγγλία τον Οκτώβριο του 1470 όταν επανήλθε στον θρόνο ο Ερρίκος ΣΤ΄ της Αγγλίας αλλά σύντομα εκθρονίστηκε ξανά.
Ο Τζων Μπωφόρ έπεσε στη *μάχη του Τιουκέσμπουρι* στις 4 Μαΐου 1471 στο πλευρό του αδελφού του Εδμόνδου που αποκεφαλίστηκε και εκείνος σε δυο μέρες. Ο Τζων δεν παντρεύτηκε και δεν άφησε παιδιά, με τον θάνατο του η νόμιμη γενεαλογική γραμμή των Μπωφόρ ξεκληρίστηκε.

## Πρόγονοι




## Παραπομπές


## Πηγές
*Royal Ancestry" 2013 Douglas Richardson 
*Harriss, G.L. Cardinal Beaufort: A Study of Lancastrian Ascendancy and Decline. Oxford: Clarendon, 1988.

Κατηγορία:Οίκος του Μπωφόρ
Χλωδόμηρος

O **Χλωδόμηρος**, *Chlodomer* ή *Clodomer* ή *Chlodomir* (περί το 495 - 524) από τον Οίκο των Μεροβιγγείων ήταν Βασιλιάς της Ορλεάνης (511 - 524), περιοχής που περιλάμβανε την Κοιλάδα του Λίγηρα.

## Βιογραφία

Ο Χλωδόμηρος ήταν ο μεγαλύτερος γιος τού Κλόβις Α΄ βασιλιά των (Σαλίων) Φράγκων και της Αγίας Κλοτίλδης, που υποτίθεται ότι κατάγεται από τον Αθανάριχο των Τερβίνγκιων Γότθων. 
Το 511 απεβίωσε ο πατέρας του και οι τέσσερις γιοί του διαίρεσαν το βασίλειο: ο Θευδέριχος Α΄ έλαβε την περιοχή τού Μετς, ο Χλωδόμηρος την Ορλεάνη, Χιλδεβέρτος Α΄ το Παρίσι και ο Χλωτάριος Α΄ το Σουασόν. Το μερίδιο τού Χλωδόμηρου ήταν το πρώην βασίλειο τού Συάγριου και περιελάμβανε τις επισκοπές της Ορλεάνης, του Τουρ και τού Πουατιέ.

Ο Σιγισμόνδος της Βουργουνδίας είχε σκοτώσει τον ανιψιό της Κλοτίλντε. Το 523/4, πιθανόν με την υποκίνηση της μητέρας του, ο Χλωδόμηρος ενώθηκε με τους αδελφούς του σε μία εκστρατεία εναντίον των Βουργουνδών. Αφού αιχμαλώτισε τον Σιγισμόνδο, επέστρεψε στην Ορλεάνη. Ωστόσο ο αδελφός τού Σιγισμόνδου, ο Γοδομάρος Γ΄ με στρατό τού συμμάχου του Θεοδωρίχου τού Μεγάλου βασιλιά των Οστρογότθων επέστρεψε θριαμβευτικά στο Βασίλειο των Βουργουνδών και σφαγίασε τη Φραγκική φρουρά, που είχε μείνει εκεί.

Αν και νικηφόρος, ο Χλωδόμηρος σκότωσε τον Σιγισμόνδο και τους γιους του Γκιζάλντ και Γκοντεμπώντ το 524. Έπειτα οδήγησε δεύτερη εκστρατεία εναντίον των Βουργουνδών, αλλά στη *"μάχη τού Βεζερόνς"* σκοτώθηκε. Οι τρεις γιοί του τέθηκαν υπό την προστασία της μητέρας του Κλοτίλντε, ώσπου η χήρα του Γκουντέρικ παντρεύτηκε τον αδελφό του Χλωτάριο Α΄. Όμως αυτός σκότωσε τους δύο γιους τού Χλωδόμηρου, ενώ ο τρίτος, ο Κλοδοάλδος κατάφερε να δραπετεύσει. Έγινε ηγούμενος στο Νόγκεντ και μετέπειτα άγιος, γνωστός ως άγιος Κλου.

## Οικογένεια

Νυμφεύτηκε την Γκουντέρικ, ίσως εγγονή τού Γοδεγίσελου βασιλιά της Βουργουνδίας και είχε τέκνα:

*Θεοδεβάλδος.
*Γκούνθαρ.
*Kλοδοάλδος 522-π. 560, άγιος της Εκκλησίας.

## Παραπομπές
 		


## Πηγές

*Bachrach, Bernard S. (1972). Merovingian Military Organization, 481–751. Minneapolis: University of Minnesota Press, ISBN 0-8166-0621-8.
*Geary, Patrick J. (1988). Before France and Germany: The Creation and Transformation of the Merovingian World. Oxford: Oxford University Press.
*James, Edward (1991). The Franks. London: Blackwell.
*Oman, Charles (1914). The Dark Ages, 476–918. London: Rivingtons.
*Wallace-Hadrill, J. M. (1962). The Long-Haired Kings, and Other Studies in Frankish History. London: Methuen.
*Wood, Ian N. (1994). The Merovingian Kingdoms, 450–751. London: Longman.

Κατηγορία:Δυναστεία των Μεροβιγγείων
Θευδεβάλδος

Ο **Θευδεβάλδος** ή **Θεοβάλδος** (Γαλλική γλώσσα :*Thibaut*, Γερμανική γλώσσα :*Theudowald* , περί το 535 - 555) μέλος του Οίκου των Μεροβιγγείων ήταν Βασιλιάς της Αυστρασίας (548 - 555), περιοχής που περιείχε τις πόλεις Μετς και Ρενς.

Το 547/8 απεβίωσε ο πατέρας του, τον διαδέχθηκε σε ηλικία 13 ετών και ασθενής. Οι ευγενείς ωστόσο ήταν πιστοί στη μνήμη τού πατέρα του και αυτό διατήρησε την ειρήνη κατά την ανηλικότητα του. Ο γάμος του με την Βαλντράντα κόρη του ηγεμόνα των Λομβαρδών Βάχο και μίας αδελφής της δεύτερης συζύγου του πατέρα του ενίσχυσε τη συμμαχία των Φράγκων της Αυστρασίας με τη Λομβαρδία. Δεν μπορούσε να διατηρήσει την κατάκτηση της βόρειας Ιταλίας από τον πατέρα του: ο Ιουστινιανός Α´ έστειλε στρατό υπό τον Ναρσή (552), οι Φράγκοι πιθανότατα χάρη σε μια επιδημία πανώλης που είχε ξεσπάσει στην Απουλία ηττήθηκαν.
Έπειτα από μακροχρόνια ασθένεια και κατάπτωση απεβίωσε (555) χωρίς να αποκτήσει παιδιά με την Βαλντράντα. Το βασίλειό του περιήλθε στον μεγάλο θείο του Χλωτάριο Α΄ τού Σουασόν, που τελικά έγινε βασιλιάς όλων των Φράγκων.

## Παραπομπές
 		


## Πηγές

*Oman, Charles. The Dark Ages, 476-918, Rivingtons, 1908
*von Pflugk-Harttung, Julius Albert G. and Wright, John Henry. The Early Middle Ages, Vol. 7, Lea brothers, 1905

Κατηγορία:Δυναστεία των Μεροβιγγείων
Γκιρίτζα Πρασάντ Τζόσι

Ο **Γκιρίτζα Πρασάντ Τζόσι** (Ντεβανάγκαρι: गिरिजाप्रसाद जोशी) (1939–1987) ήταν πολύπλευρος Νεπαλέζος ποιητής που έθεσε μια νέα τάση για τη λογοτεχνία στα Νεπάλ Μπάσα. Τα ποιήματα, έπη, θεατρικά έργα και μυθιστορήματά του έσπασαν τη παράδοση και διέσχισαν τα συμβατικά σύνορα. Έχει τιμηθεί με το τίτλο του μεγάλου ποιητή.

## Πρώτα χρόνια
Ο Τζόσι γεννήθηκε στο Σάνχου (Σάκουα), μια μικρή πόλη στην κοιλάδα του Κατμαντού. Ο πατέρας του ονομαζόταν Ντεβ Πρασάντ και η μητέρα του ήταν η Χάντγκα Ντέβι Τζόσι. Αφού ολοκλήρωσε τις σπουδές του στο λύκειο, απέκτησε πτυχίο πανεπιστημίου και δίδαξε σε διάφορα σχολεία. Το 1981, έγινε διευθυντής του Ράστριγια Μαντιαμίκ Βιντγιαλάγια στο Ιντραγιάνι.

## Λογοτεχνική καριέρα
Ο Τζόσι δημοσίευσε το πρώτο του ποίημα στο περιοδικό Dharmodaya το 1958. Έχει περιγραφεί ως επηρεασμένος από αριστερές απόψεις, αλλά τα έργα του περιλαμβάνουν ένα ευρύ φάσμα θεμάτων από προοδευτικό σε ρομαντικό.

Τα ποιήματα και οι ιστορίες του μιλούν για τις καταπιεσμένες μάζες. Η συγγραφική καριέρα του Τζόσι κάλυπτε τα χρόνια του κατασταλτικού συστήματος Παντσαγιάτ (1962-1990), όπου οι συγγραφείς στα Νεπάλ Μπάσα συνελήφθησαν και βασανίστηκαν. Τα γραπτά σε γλώσσες διαφορετικές από τα νεπαλικά καταπνίγονταν και δεν επιτρεπόταν η δημιουργία νέων εκδόσεων. Σε αυτό το πλαίσιο, τα έργα του Τζόσι ενέπνευσαν λογοτεχνικά και πολιτιστικά κινήματα.

## Έργα
Ο Τζόσι ήταν παραγωγικός συγγραφέας. Κατά την περίοδο 1958-1987, παρήγαγε 11 μυθιστορήματα, εννέα βιβλία ποίησης, 10 ιστορικά βιβλία, δύο έπη, δύο έργα και τέσσερα βιβλία με τραγούδια. Τα μεγαλύτερα μυθιστορήματά του είναι τα Σιλουσουάν και η Μπιπάτρα. Παρομοίως, το Σίλου-με: Τσιπουχάμ είναι γνωστό σύντομο μυθιστόρημα.

Το ποίημα με τίτλο Χακουγκούνια Νχαπάνμχα Γκαγιάκ ("Ο πρώτος τραγουδιστής του μαύρου λόφου") είναι το μακρύτερο ποίημα στα Νεπάλ Μπάσα.

## Παραπομπές


Κατηγορία:Νεπαλέζοι ποιητές
Κατηγορία:Νεπαλέζοι συγγραφείς
Σίντχι Τσαράν

Ο **Σίντχι Τσαράν Σρέσθα** (Ντεβανάγκαρι: सिद्धिचरण श्रेष्ठ) (21 Μαΐου 1912 - 4 Ιουνίου 1992) ήταν ένας από τους σημαντικότερους συγγραφείς του Νεπάλ. Συνέβαλε στον αγώνα ενάντια στο αυταρχικό καθεστώς των Ράνα (1846-1951) μέσω των γραπτών του. Η επαναστατική του ποίηση αφύπνισε τους μαχητές της ελευθερίας και καταδικάστηκε σε 18 χρόνια φυλάκισης για τις λογοτεχνικές του δραστηριότητες. Έγραψε στα Νεπάλ Μπάσα και τα νεπαλικά. 

Το ποίημά του "Η αγαπημένη μου Οχαλντούνγκα" στο Νεπάλ θεωρείται ένα από τα αριστουργήματα του. Σε αυτό το ποίημα, έχει εκφράσει πόσο υπερήφανος όταν περιγράφει τον τόπο Οχαλντουνγκάιν ανατολικό Νεπάλ, όπου γεννήθηκε και μεγάλωσε.

## Πρώτα χρόνια
Οι πρόγονοι του Σίντχι Τσαράν μεταφέρθηκαν στο Ομπαχάλ του Κατμαντού από το Μπακταπούρ. Ο πατέρας του Μπίσνου Τσαράν (μυθιστοριογράφος) εργάστηκε στην κυβέρνηση και έγραψε μυθιστορήματα όπως το "Σουμάτι" και "Μπισμαπρατίγκια". Κατά τη διάρκεια της υπηρεσίας του, μεταφέρθηκε στην Οχαλντούνγκα στο ανατολικό Νεπάλ όπου ο Σίντχι Τσαράν γεννήθηκε στις 9 Τζέσθα 1969 Β.Σ. και πέρασε την παιδική του ηλικία. Η μητέρα του Σίντχι Τσαράν ήταν η Νιρ Κουμάρι Σρέσθα. Το 1919, όταν ήταν επτά ετών, η οικογένεια επέστρεψε στο Κατμαντού.

Ο Σίντχι Τσαράν σπούδασε στο γυμνάσιο Ντουρμπάρ. Μια μέρα το 1926, είδε έναν ηλικιωμένο άνδρα να κάμπτεται πάνω από το γράψιμό του σε ένα κατάστημα στο Καμαλάτσχι κοντά στο σχολείο του. Ο γέρος ήταν ο διάσημος νεπαλέζος ποιητής του Νεπάλ Σίντχι Ντας Αματίγια. Ο Σίντχι Τσαράν τον θεώρησε ως τον γκουρού του. 

## Στην φυλακή
Το 1940, ο Σίντχι Τσαράν κατηγορήθηκε για καταπάτηση από το καθεστώς των Ράνα και καταδικάστηκε σε 18 χρόνια φυλάκισης για ένα ποίημα που είχε γράψει στη Νεπάλ Μπάσα. Περιείχε τη γραμμή "Χωρίς επανάσταση, δεν μπορεί να υπάρξει σωστή ειρήνη".

Πολλοί ποιητές, εκτός από πολιτικούς ακτιβιστές, είχαν καταπιεστεί μαζί με τον Σίντχι Τσαράν. Οι συγκρατούμενοί του στη φυλακή περιλάμβαναν τους συγγραφείς Τσιτταντάρ Χριντάγια, Φάττε Μπαχαντούρ Σινγκ και Ντάρμα Ράτνα Γιάμι, καθώς και τον καλλιτέχνη Τσάντρα Μαν Σινγκ Μάσκεϊ. Ο περιορισμός των συγγραφέων οδήγησε σε μια δημιουργική ανατίναξη, με πολλούς από αυτούς, συμπεριλαμβανομένου του Σίντχι Τσαράν, παράγοντας έπη.

Ο πατέρας του Σίντχι Τσαράν πέθανε ενώ ήταν στη φυλακή, αλλά δεν του επιτρεπόταν να εκτελέσει τις τελευταίες τελετουργίες. Η θλίψη τον οδήγησε να συνθέσει ποίηση γεμάτη από αγωνία. Ο Σίντχι Τσαράν αποφυλακίστηκε το 1945.

## Δημοσιογραφία
Ο Σίντχι Τσαράν εργάστηκε επίσης ως δημοσιογράφος. Ήταν ο αρχισυντάκτης της πρώτης καθημερινής εφημερίδας Awaj του Νεπάλ που ξεκίνησε στις 19 Φεβρουαρίου 1951, μια μέρα μετά την ανατροπή των Ράνα σε επανάσταση. Σχετιζόταν επίσης με το *Sharada*, ένα λογοτεχνικό περιοδικό, και τη *[[Gorkhapatra]]*, η οποία τότε ήταν διεβδομαδιαία εφημερίδα.

## Τιμές
Το 1993, το Τμήμα Ταχυδρομικών Υπηρεσιών του Νεπάλ εξέδωσε αναμνηστική γραμματόσημο με πορτρέτο του Σρέσθα για να τιμήσει τη συμβολή του στη νεπαλική λογοτεχνία. Ένας αυτοκινητόδρομος στο ανατολικό Νεπάλ που οδηγεί στην Οχαλντούνγκα έχει ονομαστεί Αυτοκινητόδρομος Σίντχι Τσαράν.

## Παραπομπές


Κατηγορία:Νεπαλέζοι συγγραφείς
Μαχμπούμπ Ουλ Αλάμ Τσουντχουρί

Ο **Μαχμπούμπ Ουλ Αλάμ Τσουντχουρί** (7 Νοεμβρίου 1927 – 23 Δεκεμβρίου 2007) ήταν Μπανγκλαντεσιανός ποιητής, δημοσιογράφος, και ακτιβιστής στο Βεγγαλικό Κίνημα Γλώσσας. Έλαβε το Εκουσέι Παντάκ το 2009 από τη Κυβέρνηση του Μπανγκλαντές.

## Πρώτα χρόνια
Ο Τσουντχουρί γεννήθηκε στην οικογένεια των Αχμαντούρ Ραχμάν Τσοουντχουρί και Ροουσάν Αρά Μπεγκούμ. Πέρασε την Εισαγωγική Εξέταση με διάκριση από το γυμνάσιο Γκοχίρα το 1947. Ενώ μελετούσε ενδιάμεσο (IA) στο κολλέγιο Τσιταγκόνγκ έφυγε από τη Τσιταγκόνγκ. Έχει εμπλακεί στην πολιτική από την εφηβεία του. Το 1942 εντάχθηκε στο κίνημα Εγκαταλείψτε την Ινδία ενάντια στο βρετανικό καθεστώς. Το 1945 συμμετείχε στην Επαρχιακή Σύνοδο Κορυφής Φοιτητών της Βεγγάλης, όπου συναντήθηκε με διάσημους συγγραφείς λογοτεχνίας της Βεγγαλικής γλώσσας εκείνης της εποχής. Ταξίδεψε στις αγροτικές περιοχές κατά τη διάρκεια της πολιτικής αναταραχής το 1946. Έγινε επίσης Γραμματέας της πρώτης επετείου Ναζρούλ στο Τσιταγκόνγκ. Μετά το σχηματισμό του Πακιστάν το 1947, ο Τσουντχουρί δημιούργησε ένα μηνιαίο περιοδικό, το Σιμάντο.

## Ανάμειξη στο κίνημα γλώσσας
Ο Τσουντχουρί συμμετείχε στο γλωσσικό κίνημα από το 1948 έως το 1956. Το 1952 συμμετείχε στην Επιτροπή Δράσης για την Κρατική Γλώσσα της Τσιταγκόνγκ. Στις 21 Φεβρουαρίου, αφού γνώριζε το αστυνομικό περιστατικό στο Πανεπιστήμιο της Ντάκα, έγραψε αμέσως το ποίημα Κάνττε Ασίνι, το οποίο είναι το πρώτο επηρεασμένο ποίημα του κινήματος.

## Παραπομπές


Κατηγορία:Μπανγκλαντεσιανοί ποιητές
Διαίρεση Κομίλλα

Η **Διαίρεση Κομίλλα** () είναι μια προτεινόμενη διοικητική διαίρεση εντός του Μπαγκλαντές για τα βόρεια τμήματα της υπάρχουσας διαίρεσης Τσιταγκόνγκ, αποτελούμενη από τις επαρχίες Μπραχμανμπάρια, Κομίλλα, Τσαντπούρ, Νοαχάλι, Φένι και Λακσμιπούρ της Διαίρεσης Τσιταγκόνγκ. Καλύπτει τις νοτιοανατολικές περιοχές της χώρας, με συνολική έκταση 12.848,53 τ.χλμ. και στην απογραφή του 2011 είχε πληθυσμό 16.708.000 κατοίκων. 

## Ορολογία και ονοματολογική αμφισβήτηση
Διάφοροι όροι χρησιμοποιούνται για την περιγραφή των διαφορετικών (και μερικές φορές επικαλυπτόμενων) γεωγραφικών και πολιτικών περιοχών της προτεινόμενης διαίρεσης Κομίλλα. Εν συντομία, οι κύριοι όροι και οι απλές εξηγήσεις τους είναι οι εξής:

* Γεωγραφικοί όροι:

* Το Σαματάτα (ή **Σαματάτ**) (), ήταν ένα αρχαίο βασίλειο. Η ευρύτερη περιοχή της Κομίλλα και η περιοχή του ευρύτερου Νοαχάλι ήταν εντός του βασιλείου του Σαματάτα. Γεωγραφικά, η προτεινόμενη διαίρεση αποτελείται από δύο διαφορετικές πολιτιστικές περιοχές - την μεγαλύτερη Κομίλλα και το μεγαλύτερο Νοαχάλι.
** **Μεγαλύτερη Κομίλλα** (): Ιδρύθηκε ως επαρχία Τιππέρα της Βεγγάλης από τους Βρετανούς το 1790 και μετονομάστηκε αργότερα σε Κομίλλα το 1960. Συμπεριλαμβάνει τις υποδιαιρέσεις Μπραχμανμπάρια και Τσαντπούρ που έγιναν ξεχωριστές επαρχίες το 1984.
** **Μεγαλύτερο Νοαχάλι** (): Το αρχαίο όνομα του Νοαχάλι είναι το Μπουλούα. Η επαρχία Νοαχάλι δημιουργήθηκε από την βρετανική ινδική κυβέρνηση το 1787. Περιλάμβανε τις υποδιαιρέσεις Λακσμιπούρ και Φένι, οι οποίες τελικά έγιναν ξεχωριστές επαρχίες το 1984.

* Ροσναμπάντ (ή Ροουσαναμπάντ) (): (αντιστοιχεί περίπου με την προτεινόμενη διαίρεση Κομίλλα, εξαιρώντας την Επαρχία Λόφων Ρανγκαμάτι). Ήταν διοικητική μονάδα επαρχιακού επιπέδου (Τσάκλα) στο Βεγγαλικό Σούμπαχ κατά τη διάρκεια της περιόδου της Μογγολικής αυτοκρατορίας της Ινδίας.

* Τιππέρα (): η προτεινόμενη διαίρεση Κομίλλα ιδρύθηκε υπό την βασιλεία της Βρετανικής Εταιρείας Ανατολικών Ινδιών το 1765 ως επαρχία.

## Ιστορία

Η σημερινή μεγαλύτερη Κομίλλα ήταν κάποτε κάτω από το αρχαίο βασίλειο των Σαματάτα και ενώθηκε με το Βασίλειο Τριπούρι. Το Λαλμάι Μαϊναμάτι υπό τη δυναστεία Ντέβα (8ος αιώνας μ.Χ.) και κατά τη διάρκεια του δέκατου και τα μέσα του ενδέκατου αιώνα μ.Χ. Το 1732, έγινε το κέντρο του υποστηριζόμενου από τη Βεγγάλη τομέα Τζαγκάτ Μανίκγια.

Το κίνημα των αγροτών κατά του βασιλιά της Τρίπουρα το 1764, το οποίο αρχικά διαμορφώθηκε υπό την ηγεσία του Σαμσέρ Γκαζί, είναι ένα αξιοσημείωτο ιστορικό γεγονός στην Κομίλλα. Ήρθε υπό τον έλεγχο της Βρετανικής Εταιρείας Ανατολικών Ινδιών το 1765 και ιδρύθηκε ως **επαρχία Τιππέρα** (επίσης γνωστό ως Τσάκλα **Ροσναμπάντ**) το 1790. Αργότερα, επανοργανώθηκε σε τρεις φάσεις σε έξι επαρχίες.

## Διοικητική διαίρεση
Η διαίρεση θα υποδιαιρείται σε έξι επαρχίες (ζίλα) και από εκεί σε 59 υποεπαρχίες (ουπαζίλα). Οι έξι επαρχίες που απαριθμούνται παρακάτω καταλαμβάνουν το βορειοδυτικό τμήμα (37.6%) της σημερινής διαίρεσης Τσιταγκόνγκ, ενώ οι υπόλοιπες πέντε επαρχίες (ζίλα) αποτελούν το νοτιοανατολικό τμήμα (62.4%) που χωρίζονται από το χαμηλότερο (ή Μπαγκλαντεσιανό) τμήμα του ποταμού Φένι.

## Δείτε επίσης

* Διαίρεση Σιλχέτ

## Παραπομπές


Κομιλλα
Χόμπλι

Ένα **χόμπλι**, **ναντ** ή **μάγκανι** ορίζεται ως ένα σύμπλεγμα συνένωσης χωριών που διοικούνται μαζί για φορολογικούς σκοπούς και για σκοπούς κατοχής της γης στις πολιτείες της Καρνάτακα και Άντρα Πραντές, Ινδία. Αυτή η συνένωση χωριών δημιουργήθηκε κυρίως για τον εξορθολογισμό της συλλογής των φόρων και τη συντήρηση των αρχείων γης από το τμήμα εσόδων του κράτους. Κάθε χόμπλι αποτελείται από πολλά χωριά και αρκετά χόμπλι μαζί αποτελούν ένα *ταλούκ*. Τα χόμπλι υποδιαιρούνται περαιτέρω σε κύκλους εσόδων ή μπλοκ εσόδων γνωστά ως **φιρκά** ή **φουτ μάγκανι**.

## Παραπομπές


Κατηγορία:Διοικητικές διαιρέσεις της Ινδίας
Μαχακούμα

Η **Μαχακούμα** () είναι διοικητική διαίρεση της Ινδίας που υποδηλώνει υποεπαρχία.

## Υποδιαιρέσεις του Μπαγκλαντές
Η Μαχακούμα ήταν όρος διοίκησης υπό μια επαρχία που περιείχε μερικές υποεπαρχίες (θάνα ή ουπαζίλα) κάτω από μια επαρχία του Μπαγκλαντές. Το Διάταγμα Τοπικής Κυβέρνησης του 1982 κατήργησε το "Μαχακούμα" ως διοικητική βαθμίδα και, στη συνέχεια, τα υπάρχοντα Μ Μαχακούμα έχουν οριστεί εκ νέου και έχουν αναβαθμιστεί ως νέες επαρχίες.

## Δείτε επίσης

*Επαρχίες του Μπαγκλαντές
*Υποδιαιρέσεις της Ινδίας

Κατηγορία:Διοικητικές διαιρέσεις της Ινδίας
Κατηγορία:Πρώην διοικητικές διαιρέσεις του Μπανγκλαντές
Σαρκάρ (υποδιαίρεση χώρας)

Το **Σαρκάρ** (χίντι सरकार, ,  επίσης γράφεται **Σιρκάρ**) είναι ιστορική διοικητική μονάδα, που χρησιμοποιήθηκε ως επί το πλείστον στη Μογγολική αυτοκρατορία της Ινδίας. Ήταν τμήμα ενός σούμπαχ ή επαρχίας. Ένα σαρκάρ διαιρούταν περαιτέρω σε Μαχαλάδες ή παργκάνα.

Το σύστημα σαρκάρ αντικαταστάθηκε στις αρχές του 18ου αιώνα από το σύστημα τσάκλα.

## Δείτε επίσης
* Βόρεια Σιρκάρ, τα πέντε μεμονωμένα κράτη που απάρτιζαν ένα πρώην τμήμα της Προεδρίας του Μαντράς της Βρετανικής Ινδίας
* Παχλί, ένα αρχαίο σαρκάρ που αποτελεί μέρος του Χαζάρα στο Πακιστάν
* Παχάλ Σαρκάρ, μια περιοχή της επαρχίας Μανσέχρα στη Χιμπέρ Παχτούνχουα του Πακιστάν

## Παραπομπές


Κατηγορία:Είδη διοικητικών διαιρέσεων
Κατηγορία:Πρώην διοικητικές διαιρέσεις του Μπανγκλαντές
Κατηγορία:Διοικητικές διαιρέσεις της Ινδίας